GULF วิ่ง 4 วันติด! บวกอีก 2% ทุบออลไทม์ไฮ ขานรับท่าเรือมาบตาพุด 3 คืบหน้า
GULF วิ่ง 4 วันติด! บวกต่อ 2% ทุบออลไทม์ไฮ ขานรับมาบตาพุด 3 คืบหน้า ฟากเทคนิคเป็นขาขึ้น ล่าสุดอยู่ที่ 112.50 บาท บวก 2 บาท หรือ 1.81% มูลค่าซื้อขาย 695.60 ล้านบาท
GULF บวกต่อ 2% ทุบออลไทม์ไฮ ขานรับท่าเรือมาบตาพุด 3 คืบหน้า ฟากเทคนิคเป็นขาขึ้น ล่าสุดอยู่ที่ 112.50 บาท บวก 2 บาท หรือ 1.81% มูลค่าซื้อขาย 695.60 ล้านบาท
13 มิ.ย. 2562

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ล่าสุด ณ เวลา 11.53 น. อยู่ที่ 112.50 บาท บวก 2 บาท หรือ 1.81% สูงสุดที่ 113 บาท ต่ำสุดที่ 108.50 บาท ด้วยมูลค่าซื้อขาย 695.60 ล้านบาท

โดยราคาหุ้น GULF ปรับตัวขึ้นต่อเนื่อง 4 วันติด นับตั้งแต่ราคาหุ้นอยู่ที่ระดับ 105 บาท เมื่อวันที่ 7 มิ.ย.2562 คิดเป็นการปรับตัวขึ้น 7% และยังปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 6 ธ.ค.2560 โดยมีราคา IPO อยู่ที่ระดับ 45 บาท
ด้าน บล.โนมูระ พัฒนสิน ระบุในบทวิเคราะห์ว่า มอง Slightly Positive ต่อความคืบหน้าโครงการท่าเรือมาบตาพุด 3 ที่ ครม. อนุมัติผลการเจรจาประเด็นเงินร่วมทุน และเดินหน้าเจรจาร่างสัญญา จากการสอบถามบริษัทเบื้องต้นคาดการเจรจาร่างสัญญาจะชัดเจนใน มิ.ย. 2562 และมีแนวโน้มจะลงนามสัญญาฯทันในไตรมาส 3/62
โดยในส่วนของประเด็นการรับรายได้บริหาร LNG tank บริษัทมองว่าเป็นส่วนที่เจรจาเพิ่มเติมในภายหลังได้หลังจาก Gas Plan ของประเทศชัดเจนในช่วงครึ่งหลังปี 2562 ซึ่งช่วงต้นสามารถเดินหน้าถมทะเลไปก่อนได้ ทั้
ทั้งนี้จากข้อมูลข่าว NPV เอกชนที่ 14,298 ล้านบาท (Gulf ลงทุน 70%) จะคิดเป็น Upside ต่อราคาเป้าหมายของ GULF ราว 4.70 บาท/หุ้น ทั้งนี้คาดการก่อสร้างจะอยู่ในช่วงปี 2563 จากยังต้องรอ EIA/EHIA รวมถึงคาดมีโอกาสที่ภาครัฐจะรอให้ Gas Plan ชัดเจนก่อนจึงจะลงนามสัญญาผูกมัดระยะยาว และเรายังอยู่ระหว่างประเมิน upside จากโครงการดังกล่าว จากข้อมูลยังไม่เพียงพอ
ส่วน บล.เอเอสแอล ระบุในบทวิเคราะห์ แนะนำถือหรือซื้อระยะสั้น GULF เมื่อปรับยืนแนวรับมีโอกาสทดสอบผ่านแนวต้าน โดยสัญญาณเทคนิคปรับทดสอบยืนแนวรับ 107.50 บาท กลับตัวขึ้นสร้างจุดสูงใหม่กว่าเป็นบวกขาขึ้น ประเมินแนวรับ 107.50/105 บาท แนวต้าน 111/114.50 บาท